

	

Anexa nr.2  la  HCL nr._____________ privind  
“Asigurarea infrastructurii pentru transportul verde în Municipiul Marghita – ITS și/sau alte infrastructuri TIC”


	






NOTĂ DE FUNDAMENTARE
 “Asigurarea infrastructurii pentru transportul verde în Municipiul Marghita – ITS și/ sau alte infrastructuri TIC”


	
	Planului Național de Redresare și Reziliență, Componenta 10 – Fondul Local
	Titlu apel proiect
PNRR/2022/C10

	1.
	Descrierea pe scurt a situației actuale (date statistice, elemente specifice, etc.)

Unitatea administrativă Marghita are o suprafață teritorială de 8.373 hectare, cuprinzând, de asemenea, satele aparținătoare Cheț și Ghenetea. Comunele învecinate la est sunt Viișoara și Abram; Tăuteu la sud; Abrămuț și Buduslău la vest, iar la nord se află Sălacea.

Cu o populație de 17.614 locuitori (Populația după domiciliu la 1 ianuarie 2020), Municipiul Marghita concentrează la începutul anului 2020, aproximativ 2.85% din populația totală a județului Bihor și aproximativ 6% din populația totală din mediul urban al județului Bihor, situându-se astfel pe locul trei din punctul de vedere al numărului de locuitori, după municipiile Oradea (36% din populația totală a județului Bihor la 1 ianuarie 2020) și Salonta (3% din populația totală a județului Bihor la 1 ianuarie 2020). 

Municipiul Marghita este situat în partea de Nord a județului Bihor. Distanța față de municipiul Oradea este de 57 km, pe relația DN19E (Marghita–Chiraleu–Biharia), DN19/ E671 (Biharia–Oradea). Distanța față de Oradea crește la 62 km pe relația DN19B (Marghita–Săcuieni) și DN19/ E671 (Săcuieni–Oradea). Față de granița cu Ungaria, pe DN19B, municipiul se află la aproximativ 30 km. Din cauza lipsei unei șosele de centură, întregul volum de tranzit, pe DN19B, traversează orașul prin centru și conduce la poluare fonică și deteriorare continuă a sectorului de drum din intravilanul municipiului, afectând inclusiv clădirile de locuințe.
Lungimea străzilor orășenești din municipiul Marghita este de 42,97 km, reprezentând aproximativ 5,04 % din total lungime străzi orășenești din județul Bihor. La finalul anului 2020, în municipiul Marghita, dintr-un număr de 88 de străzi în lungime totală de cca 42,97 km, 41 de străzi în lungime de cca. 28,14 km sunt modernizate integral sau pe tronsoane de stradă, iar 47 de străzi în lungime de cca.14,82 km nu sunt modernizate deloc sau nu sunt modernizate pe întreaga lungime a străzii. În perioada 2014-2020, la nivelul Municipiului Marghita numărul de străzi modernizate integral a crescut cu 46 %, în timp ce numărul de străzi nemodernizate (sau modernizate pe întreaga lungime) a scăzut de la 60 de străzi la 47 de străzi. Putem afirma că în perioada 2014-2020, gradul de modernizare a fost unul favorabil. În ceea ce privesc intersecțiile, în municipiul Marghita există un singur sens giratoriu.
Viitoarea autostradă va contribui la fluidizarea traficului, preluând atât traficul greu, cât și o parte a traficului de tranzit. Beneficiile se axează și pe conectarea municipiului la orașele mari și centrele importante din țară. Momentan, atât din cauza lipsei autostrăzii, dar mai ales a lipsei șoselei de centură, întregul volum de trafic tranzitează Marghita prin zona centrală. Deteriorarea părții carosabile, a trotuarelor și a locuințelor, dar și a clădirilor publice este rezultatul direct al acestei stări de fapt. Odată cu devierea unei părți importante din volumul traficului pe șoseaua de centură și pe autostradă, zona centrală a municipiului poate fi redefinită ca utilitate.
Transportul pe străzile din interiorul municipiului este asigurat folosind drumurile publice cu rang de străzi urbane ce însumează o lungime totală de 50 km. La această valoare se adaugă aproximativ 16 km de străzi, de pe suprafața celor două sate aparținătoare.
Modernizarea carosabilului și a trotuarelor se impune în municipiu, cu precădere din perspectiva adaptării acestora la nevoile persoanelor cu dizabilități, accesul acestora fiind foarte îngreunat în prezent.
Din punct de vedere al prioritizării lucrărilor de intervenție, trebuie luate în considerare străzile din zona centrală, lărgirea și modernizarea drumului spre Cheț și drumurile cu îmbrăcăminte din balast. De asemenea, ar trebui luate în considerare și străzile dintre blocuri, care necesită lucrări de reabilitare şi drenarea apelor pluviale.
În ceea ce privește transportul public, la data realizării PMUD, nu se efectuează transportul public local de persoane în interiorul municipiului. Transportul locuitorilor în interiorul orașului se realizează folosind soluțiile private de transport de tip taxi, mașinile personale sau, în mai mică măsură, velo. Staţiile existente la nivelul oraşului sunt destinate transportului comun privat înspre/dinspre localităţile limitrofe sau cele care transferă forţă de muncă. Deplasarea locuitorilor către localitățile învecinate din municipiu și către cele două sate aparținătoare se realizează folosind serviciul de transport public județean. Companiile private de transport călători operează pe majoritatea rutelor dinspre și înspre Marghita, astfel încât municipiul are o accesibilitate ridicată.
Din motive practice, se impune amenajarea unei autogări locale, pentru a concentra atât punctele de plecare și intermediare, cât și punctele finale. În acest context, transportatorii județeni și naționali ar putea opera în condiţii de eficiență maximă.
Potrivit chestionarului aplicat cetățenilor Municipiului Marghita în cadrul procesului de elaborare a PMUD:
- un procent de 82 % consideră prioritar dezvoltarea sistemului de transport în comun;
- un procent de 48% din respondenți susțin că apelează zilnic la transportatorii privați de persoane;
- 55 % din totalul respondenților susțin ideea dezvoltării unui sistem bike-sharing, etc.

Deși are rang de municipiu, Marghita se încadrează în categoria orașelor mici, având o populație de sub 20.000 de locuitori, așadar, în ceea ce privește mobilitatea, avem de-a face cu călătorii pe distanțe scurte, ceea ce reprezintă un mediu propice pentru utilizarea modurilor de transport nemotorizate, contribuind astfel la realizarea unei mobilități durabile. O alternativă la modul de transport motorizat îl reprezintă mersul cu bicicleta sau mersul pe jos. Aceste mijloace sunt promovate prin PMUD, unul dintre obiectivele acestuia fiind adaptarea infrastructurii necesare deplasării cu bicicleta sau pe jos, inclusiv persoanelor cu mobilitate redusă. Încurajarea mijloacelor alternative de mobilitate contribuie și la sporirea atractivității zonei prin facilitarea accesului la obiective turistice, culturale, istorice sau de agrement.

Pentru a-și realiza obiectivele strategice, Planul de Mobilitate Urbană Durabilă al Municipiului Marghita propune dezvoltarea mobilității pe următoarele politici de transport/direcții de acțiune:
· infrastructură rutieră;
· transport public;
· deplasări nemotorizate
· politica de parcare
· managementul traficului și ITS
· zone complexe și intermodalitate.

Obiectivele PMUD UAT Marghita vor fi atinse prin:
· Investiții în regenerarea spațiului public urban și accesibilizarea acestuia pentru pietoni.
· Investiții în transportul public local.
· Propuneri privind înființarea de noi linii de transport în comun.
· Sistemele park&ride vor fi implementate la nivelul transportului public și velo prin amplasarea de stații de bike-sharing pentru creșterea mobilității persoanelor.
· Se propune implementarea unui sistem inteligent de management al transportului cu următoarele componente: e-ticketing, informarea interactivă în stații și în mijloacele de transport, afișare timpi de așteptare, urmărire GPS, etc.

Potrivit PMUD, în ceea ce privește managementul traficului (staționarea, siguranța în trafic, sisteme inteligente de transport, signalistică, protecția împotriva zgomotului/sonoră), deși arealul studiat prezinta puține semafoare, iar camerele de supravegheat traficul nu sunt conectate la un sistem inteligent (ITC) de control al traficului, se recomandă căutarea permanentă de noi soluții pentru urmărirea în timp real a variațiunilor fluxurilor de vehicule și a posibilelor probleme. Sugestia elaboratorului este de a extinde sistemul de supraveghere și de a-l conecta la un sistem/server dedicat care să proceseze datele în timp real, gestionând semafoarele din oraș.
Astfel, în cadrul Anexei 1 - Portofoliul de proiecte la PMUD se regăsesc:
· Măsura 2.2.1 - cu două proiecte de coridoare de mobilitate care conțin implementarea de soluții de management a traficului;
· Măsura 4.7.3 - cu proiectul “Creșterea eficienței serviciilor publice prin implementare soluțiilor SMART” - cu activități de îmbunătățire a serviciilor publice precum:
 - modernizarea și extinderea sistemului de supraveghere video în vederea asigurării ordinii și siguranței publice;
- implementarea unui sistem SMART de gestiune a parcărilor din municipiu;
- implementarea de soluții SMART la nivelul trecerilor de pietoni;
- stâlpi inteligenți, etc.
	

	2.
	Necesitatea și oportunitatea investiției pentru care se aplică

În cadrul PMUD Marghita au fost observate o serie de disfuncțonalități cu privire la mobilitatea urbană și au fost emise recomandările pentru reducerea acestora:
- Lipsa transportului în comun intern - Recomandări: Înființarea transportului public pentru rutele interne; Amenajarea corespunzătoare a stațiilor de transport public. 
- Lipsa pistelor de biciclete - Recomandări: Crearea unor trasee de piste de biciclete; Amenajarea corespunzătoare a infrastructurii pentru pistele de biciclete.
- Infrastructură rutieră și pietonală - Recomandare: Asigurarea de informații actualizate în timp real asupra graficului de circulație al vehiculelor de transport public.
- Crearea de congestii de circulație în orele de vârf - Recomandare: Reorganizarea circulației, realizarea parcărilor pentru creșterea capacității de circulație a rețelei rutiere.

Pe lângă acestea este necesară asigurarea infrastructurii pentru transportul verde în Municipiul Marghita: sisteme de transport inteligente (ITS) și sisteme inteligente de management urban/local (alte infrastructuri TIC) în vederea sporirii securității rutiere și reducerii timpului de călătorie și a congestiei traficului. Apelul de proiecte PNRR/2022/C10, componenta 10 —Fondul local oferă oportunitatea finanțării acestor infrastructuri pentru transportul verde în Municipiul Marghita.
	
	

	3.
	Corelarea cu proiecte deja implementate la nivel local

- „Fundamentarea deciziilor, planificarea strategică și măsuri de simplificare pentru cetățeni la nivelul Municipiului Marghita”, cod SMIS 135923, cod SIPOCA 789  - proiectul a avut ca obiective:
· Îmbunătățirea planificării strategice a Municipiului Marghita pentru perioada 2021-2027 prin elaborarea următoarelor documente strategice: “Strategia integrata de dezvoltare urbana a Municipiului Marghita”,”Planul de mobilitate urbana durabila a Municipiului Marghita”, respectiv “Strategia Energetică a Municipiului Marghita”.
· Simplificarea procedurilor administrative și reducerea birocrației pentru cetățeni prin achiziția de date din teren si integrarea acestora într-o solutie geospatiala (GIS) aferentă intravilanului Municipiului Marghita.
- “Reabilitarea străzilor din zona de nord a municipiului Marghita”, Cod SMIS: 7542 (POR 2017-2013) - proiectul a avut ca scop reabilitarea și modernizarea a 19 străzi din zona de nord a municipiului Marghita în vederea creșterii calității vieții și întăririi rolului polarizator al localității în regiune.
- ‘Realizarea unui sistem de monitorizare video în vederea reducerii infracționalitaþii din municipiul Marghita’, Cod SMIS: 7543 (POR 2017-2013)- proiectul a avut ca obiectiv asigurarea unui climat de siguranță publică, prevenirea și reducerea infracționalității la nivelul Municipiului Marghita prin crearea unui sistem de supraveghere video la nivelul localității Marghita, format din amplasarea a 36 de camere de supraveghere, amenajarea unui dispecerat de control și monitorizare și montarea unei rețea fibra optica de transport date.
- „Cooperare Transfrontalieră durabilă pentru cetăţeni  între Municipiile Marghita şi  Berettyóújfalu”, ROHU-283 - proiectul a avut ca obiectiv intensificarea cooperării durabile a instituțiilor și comunităților din Marghita și Berettyóújfalu prin organizarea în comun în ambele orașe de către partenerii proiectului a unor evenimente multianuale care promovează diversitatea culturală și tradițiile, cu participarea societății civile, a artiștilor și asociații reprezentative pentru cultura locală. 
-,,Pod administrativ între orașele din zona transfrontalieră româno-maghiară”,  ROHU-179 - proiectul a avut ca obiectiv îmbunătățirea interacțiunilor profesionale transfrontaliere la nivelul unităților administrativ-teritoriale de mărime medie și mică din zona de graniță, contribuind astfel la creșterea calității serviciilor publice pe care acestea le oferă. 
- ,,Dotarea Ambulatoriului Spitalului Municipal ”Dr. Pop Mircea” Marghita”, cod SMIS 124065 - proiectul a avut ca obiectiv creșterea accesibilității serviciilor de sănătate pentru persoanele din nordul județului Bihor prin dotarea Ambulatoriului Spitalului municipal “Dr. Pop Mircea” din Marghita cu echipamente medicale și mobilier adecvat.
- “Reabilitarea modernizarea și extinderea spațiilor verzi în municipiul Marghita”, Cod SMIS: 7543 (POR 2017-2013) - proiectul a avut ca obiectiv Dezvoltarea și reabilitarea infrastructurii urbane prin reamenajarea și extinderea zonelor verzi în vederea dezvoltării domeniului turistic și a îmbunataþirii aspectului orașului.

	

	4.
	Corelarea cu proiecte în curs de implementare de la nivel local

- Pregătire proiecte 2021-2027 pe domeniile: Mobilitate și regenerare urbană, Centre de agrement, Infrastructură de turism (2D), COD SMIS 143479 - prin cadrul acestui proiect sunt finanțate studiile de fezabilitate pentru un proiect de mobilitate urbana, respectiv pentru un proiect de regenerare urbană în municipiul Marghita. Proiectul de mobilitate urbană presupune crearea unui nou coridor de mobilitate integrat și cuprinde înființarea serviciului de transport public în comun și achiziția de autobuze electrice, traseu autobuze electrice, staţii de încărcare rapidă şi staţii de autobuz, construire piste de biciclete, etc. Acest proiect va fi depus spre finanțare în cadrul POR 2021-2027.
- “Reabilitarea, modernizarea și dotarea spațiilor Bibliotecii Municipale “Ioan Munteanu” pentru a crea un centru cultural-recreativ, modernizarea parcului central si realizarea culoarului pietonal de legătură în zona centrală pentru a integra zona cultural-socială centrală a municipiului”, cod SMIS 123125 - proiectul presupune inclusiv realizarea culoarului pietonal de legătură în zona centrală pentru a integra zona cultural-socială centrală a municipiului prin trecere de pietoni semaforizată.
- “Centru Multifuncţional Recreativ Marghita”, cod SMIS 125904 - proiectul are ca scop creșterea calității vieții cetățenilor municipiului Marghita.
- “Centru Educaţional Multifuncţional “Octavian Goga””,  cod SMIS: 125905 - proiectul are ca scop creșterea calității vieții tinerilor municipiului Marghita.
- „Modernizare iluminat public în  Municipiul Marghita, judeţul Bihor”,cod SMIS 125299 - proiectul are ca scop modernizarea și extinderea sistemului de iluminat public din Municipiul Marghita pentru creșterea eficienței energetice aferente acestuia.
- Dezvoltare locală pentru comunități dezavantajate din Județul Bihor – Comunități unite în Bihor-cod:4042 - proiectul are ca obiectiv creșterea gradului de utilizare a serviciilor sociale de către grupuri vulnerabile din 2 comunități dezavantajate socio-economic din Județul Bihor, și creșterea nivelului de satisfacție al acestora cu privire la calitatea serviciilor, pentru creșterea calității vieții acestora pe termen lung.
- “Promovarea unei abordări integrate în ceea ce privește îmbunătățirea ratei de angajare și a mediului de afaceri la nivelul micro-regiunilor Marghita și Berettyoujfalu”, cod  ROHU-359 - proiectul are ca obiectiv îmbunătățirea ratei de ocupare a forței de muncă și a mediului de afaceri la nivelul micro-regiunilor Marghita și Berettyoujfalu, cu impact asupra calității vieții și dezvoltării locale.
- ”Proiect integrat pentru dezvoltarea durabilă în zona montană a județului Bihor, îmbunătățirea accesului și dezvoltarea serviciilor de sănătate în cazul intervențiilor medicale în situații de urgență” – faza Full Application”, ROHU-449 - proiectul vizează îmbunătăţirea bunăstării medicale a aproximativ 700.000 de persoane din zona transfrontalieră a judeţului Bihor (România) şi a zonei Berettyóújfalu (Ungaria).
- „Etică și integritate în Municipiul Marghita” cod SMIS 152205, cod SIPOCA 1143 - proiectul vizează consolidarea capacității administrative a Municipiului Marghita în vederea creșterii integrității, reducerea vulnerabilităților la corupție, creșterea transparenței și eticii prin dezvoltarea și implementarea unor măsuri de prevenire a corupției, aplicarea unitara a mecanismelor, procedurilor și normelor de etică și integritate, precum și prin îmbunătățirea cunoștințelor salariaților în ceea ce privește prevenirea corupției.
	

	5.
	Corelarea cu celelalte proiecte pentru care se aplică la finanțare

- Construire pistă de biciclete Marghita - Cheț - și acesta este un proiect pentru asigurarea infrastructurii pentru transportul verde în Municipiul Marghita și completează prezentul proiect în atingerea acestui obiectiv.
- Construirea de locuințe pentru tineri - proiectul are ca scop transformarea durabilă urbană a Municipiului Marghita prin utilizarea soluțiilor verzi și digitale prin construirea de locuințe nZEB plus pentru tineri din comunități vulnerabile.
- Elaborare PUZ-uri si PUG Marghita - proiectul are ca scop transformarea durabilă urbană a Municipiului Marghita prin utilizarea soluțiilor verzi și digitale.
- Stații de reîncărcare vehicule electrice - 10 buc - proiect obligatoriu, care are același scop ca și prezentul proiect, transformarea durabilă urbană a Municipiului Marghita prin utilizarea soluțiilor verzi și digitale. 
	

	6.
	Efectul pozitiv previzionat prin realizarea obiectivului de investiții

Pe termen scurt: îmbunătățirea calității vieții din Municipiul Marghita prin dezvoltarea de infrastructurii pentru transportul verde: sisteme ITS și TIC, cu scopul de a spori securitatea rutieră, a reduce timpul de călătorie și congestiile traficului.
 

Pe termen lung: transformarea durabilă urbană a Municipiului Marghita prin utilizarea soluțiilor verzi și digitale.

	

	7.
	Modul de îndeplinire a condițiilor aferente investițiilor

· Investiția propusă prin proiect este corelată cu Planul de Mobilitate Urbană Durabilă și Strategia Integrată de Dezvoltare Urbană a municipiului Marghita, documente aprobate și cu Planul Urbanistic General, aflat în curs de elaborare;
· Asigurarea acoperirii cu serviciile de mobilitate urbană din zona funcțională și zona periurbană. 

	

	8.
	Descrierea procesului de implementare

Contractarea serviciilor de scriere de proiecte
Elaborarea cererii de finanțare și pregătirea documentelor suport
Semnarea contractului de finanțare
Contractarea serviciilor de management de proiect, audit, informare și publicitate
Contractarea și elaborarea documentației tehnice (flux tehnologic, specificații tehnice) 
Achiziția și punerea în funcțiune a echipamentelor și infrastructurii (hard și soft): ITS și TIC
	

	9.
	Alte informații
Municipiul Marghita urmează să înfiinţeze serviciul public de transport local 
	






NUME SI PRENUME  Marcel Emil SAS-ADĂSCĂLIȚII
DATA 		………………………………………
SEMNĂTURA 	………………………………………

